Тӱҥӱр (јурт)

Тӱҥӱр () јурт Россияда Алтай Республиканыҥ Кӧксу-Оозы аймагында Катандуныҥ јурт јеезезине кирет.

 Этимологиязы 
Тӱҥӱр .

 Физико-географиялык темдектери 

 Географиязы 
Јурт Туулу Алтайдыҥ тӱштӱк-кӱнбадыш келтейинде, Сайлугемниҥ, Кадын-Бажы Ӱч-Сӱмердиҥ эдегинде, Кадынныҥ оҥ јарадында турат.

Талайдыҥ кемјӱзинеҥ 853 метрге бийикТюнгур.

 Климады 
Климады орто-континентал. Казак чӧлдӧрдӧҥ јылу салкындар, изӱ кей келип, айдыҥ-кӱнниҥ айалгаларын кубултар аргалу. Кыш узун, јаан карлу, ӱлӱрген айдыҥ учынаҥ ала кандык айдыҥ бажына једет, 6-7 ай, јай кыска кичӱ изӱ айдаҥ ала куран айдыҥ учына јетире, 3 ле ай. Чаган айдыҥ соок деген кӱнинде −30..-40 °С, јаан изӱ айда эҥ тыҥ изӱ +30..+35 °С болот. Јут-чыктыҥ кеми јеткилинче: 700—750 мм. Салкынныҥ ортојылдык кеми: 4,7 м.

 Аҥ-куштары 
Тайгалары аҥдык: ирбис, айу, бӧрӱ, тӱлкӱ, јуҥма, марал, элик, тооргы, шӱлӱзин, сарас, јоонмойын, агас, кӧрӱк, тийиҥ ле о.ӧ. аҥдар. Чай, кӱртӱк, бӧднӧ, торлоо, ӱкӱ, кӱӱк, талеҥко, каргаа, кускун, карчага, мӱркӱт, тейлеген, јерлик кас, ӧртӧк деп куштар Кадын-Бажыныҥ биосферный заповеднигинде бар. Сууныҥ балыгы кӧлдӧрдӧ лӧ Кӧк сууда болот, чараган, јылмай, чортон, бел ле о.ӧ.

 Ӧзӱмдери 
Айландыра тайгазы агашла бӱркелген, мӧш, кайыҥ, чиби, терек, тыт агаш ӧзӧт. Ак јалаҥдары кыралу, јайым телкем одорлу. Јакшы јылда мында кырада, маалада ла јердиҥ ажы јакшы тӱжӱм берет. Арка-туузы агашка бӱркеткен мӧш, тыт, чиби, кайыҥ, јодро, беле, каргана, ыргай агаш. Бийиктей кырларда кӧп сабазы тыт, чиби, јойгон, кайыҥ агаш ӧзӧтТорбоков Т. Алтайдыҥ ӧзӱмдери. Растения Алтая. — Горно-Алтайск: АУ РА "Литературно-издательский Дом «Алтын-Туу», 2020., суулардыҥ коолында јодро, тал, тайа, беле, ыргай, каргана, чычрана јайылган, элбек чӧл-јалаҥдарда мешке, јердиҥ јиилеги, уйкӧс, бороҥот, кызылгат, јодро. «Алтай Респубдиканыҥ Кызыл бичигине» кирген ӧзӱмдер: кызыл тазыл, алтын тазыл, марал чечек Красная книга Республики Алтай: растения / Горно-Алтайский гос. ун-т. СО РАН. Центральный сиб. бот. сад. Горно-Алтайский бот. сад. — 3-е изд., перераб. и доп. — Горно-Алтайск: ГАГУ, 2017. — 267 с.: ил. — Библиогр.: с. 233—256. — ISBN 978-5-93809-086-6. — Текст: электронный. Сас јанында тайа, јыраа, тал, кӧгӧзин, кыйгак ӧлӧҥ.

 Јери ле јолдоры 
Јуртта 13 ором: Олјон, Набережная, Сухова, Береговая, Катунская, Нагорная, Полевая, Солнечная, Трактовая, Бирюзовая, Светлый переулок, Лучистый переулок, Горный переулок.
 Тӱҥӱр јурттаҥ ала ӧскӧ јурттарга јетире Администрациялык тӧс јер Катанду14 км  Аймактыҥ тӧс јери Кӧксу-Оозы 60 км  Республикан тӧс кала Улалу 380 км  Јаш-Тураныҥ темир јолыныҥ вокзалы  440 км, 470 км  Тергеениҥ тӧс калазы Москва  4200 км  Чуйдыҥ трагы (Р-256) 514,5 км-деҥ 300 км  Чуйдыҥ трагы (Р-256) 610,8 км-деҥ  270 км

 Тӱӱкизи 
Јурт 1898 јылда тӧзӧлгӧн. Павел Кузьмин деп кижи Тӱҥӱр сууныҥ бажында тура туткан, јурт эки туранаҥ башталган. 1926 јылда 50 айыл, 292 кижи болгон јуртта. 1918 јылда граждан јууныҥ ӧйинде В. И. Волков (актардыҥ экспедициязыныҥ войсковой старшиназы болгон) Суховко баштаткан кызылкузнецкий шахтерлордыҥ отрядын оодо соккон. Совет јаҥ келерде, Суховтыҥ отрядына Тӱҥӱрде памятник тургускан.

 Эл-јон 

 Ук-калыктары 
Јуртта 2002 јылдыҥ тооалыжы аайынча 442 кижи болгон, олордыҥ 40 % орустар, 58 % алтайлар ла оноҥ до ӧскӧ укту улус болгон
 Коряков Ю. Б. База данных «Этно-языковой состав населённых пунктов России»..

 Инфраструктуразы 
 орто ӱредӱлӱ школ;
 балдардыҥ сады;
 эмчилик;
 культура байзыҥы;
 библиотека;
 стадион;
 почта;
 магазин;
 турбаза «Высотник», «Зеленый дом», «Байры», «Ӱч-Сӱмер».

 Экономиказы 
Кажы ла биле таҥынаҥ ээлемдӱ. Јылкы мал, уй, кой, эчки азыраары. Адару тудары, Агаш белетеери. Туризм.

 Кереестер 

 Тӱӱкилик 
 Суховтыҥ И. Ф. отрядына памятник. Граждан јууныҥ ӧйи(1548, 1549)(Суховтыҥ оромы).
 П. Суховко кереес (1977 ј., Суховтыҥ оромы)

 Археологиялык 
 Јебрен корым (1530);
 Ташта јурамал (1562);
 Мӧҥкӱсалгыш (1563,1564,1531).

 Ар-бӱткендик 
 Байлу туузы Ӱч-Сӱмер (1505);
 Тоҥмок суузы (1509);
 Томул байлу кыр (бийиги 2815 м, 1531).
Скобканыҥ ичинде кереестиҥ аҥылу темдек-тоозы кӧргӱзилген «Кереестердиҥ текши тоозы» деп бичиктеОйношев В. П., Урбанова С. Е. Свод обьектов культурного наследия Республики Алтай. — Горно-Алтайск: АУ РА «АКИН РА», 2013..

 Јуруктардыҥ кӧмзӧзи 

 Јарлу улузы 

 Ајарулар 

 Тайантылар 

 Окылу сайт «Кӧксу-Оозы аймак»

Категория:Кӧксу-Оозы аймактыҥ јурттары
Категория:Алфавит аайынча јон јаткан јерлери
Категория:Алтай Республиканыҥ јон јаткан јерлери алфавитле